CELEX: 22018D1804
Language: mt
Date: 2016-12-02 00:00:00
Title: Deċiżjoni tal-Kumitat Konġunt taż-ŻEE Nru 244/2016 tat-2 ta' Diċembru 2016 li temenda l-Anness XIII (Trasport) tal-Ftehim dwar iż-ŻEE [2018/1804]

22.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 296/37
               
            
         DEĊIŻJONI TAL-KUMITAT KONĠUNT TAŻ-ŻEE Nru 244/2016
         tat-2 ta' Diċembru 2016
         li temenda l-Anness XIII (Trasport) tal-Ftehim dwar iż-ŻEE [2018/1804]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva 2011/76/KE tal-Parlament Ewropew u tal-Kunsill tas-27 ta' Settembru 2011 li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi (1) għandha tiġi inkorporata fil-Ftehim taż-ŻEE.
                  
               
                     (2)
                  
                  
                     Għalhekk, l-Anness XIII tal-Ftehim dwar iż-ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt 18a (id-Direttiva 1999/62/KE tal-Parlament Ewropew u tal-Kunsill) tal-Anness XIII tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Jiżdied l-inċiż li ġej:
                        
                                    “—
                                 
                                 
                                    
                                       32011 L 0076: Id-Direttiva 2011/76/UE tal-Parlament Ewropew u tal-Kunsill tas-27 ta' Settembru 2011 (ĠU L 269, 14.10.2011, p. 1).”
                                 
                              
                  
                        2.
                     
                     
                        Il-punti (d) u (e) huma sostitwiti b'dan li ġej:
                        
                                    “(e)
                                 
                                 
                                    Is-subparagrafi li ġejjin għandhom jiżdiedu mal-Artikolu 7i(2):
                                    “Għal arranġamenti għall-ħlas għall-użu tat-toroq fin-network trans-Ewropew tat-toroq fi nħawi oħra tan-Norveġja apparti x-Xlokk tan-Norveġja, l-iskontijiet u r-rati mnaqqsin li qed jingħataw bħalissa lil min juża dawk it-toroq spiss jistgħu jinżammu fil-każ ta' arranġamenti għall-ħlas għall-użu tat-toroq li jkunu diġà fis-seħħ fid-data meta tidħol fis-seħħ id-Deċiżjoni tal-Kumitat Konġunt taż-ŻEE Nru 129/2012 tat-13 ta' Lulju 2012 (2), dment li l-proporzjon tat-traffiku ta' vetturi kbar tal-merkanzija fin-network infrastrutturali inkwistjoni ma jkunx jaqbeż it-30 %.
                                    Fir-rigward ta' arranġamenti ġodda għall-ħlas għall-użu tat-toroq li jiddaħħlu wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 129/2012, l-iskontijiet jew rati mnaqqsin għal min juża spiss dawk it-toroq jistgħu jaqbżu l-livell stabbilit fl-Artikolu 7i(2)(c) ta' din id-Direttiva dment li:
                                    
                                                —
                                             
                                             
                                                il-proporzjon tat-traffiku internazzjonali ta' vetturi kbar tal-merkanzija fin-network infrastrutturali inkwistjoni ma jkunx jaqbeż il-5 %,
                                             
                                          
                                                —
                                             
                                             
                                                il-livell ta' tali skontijiet jew rati mnaqqsin ikun iġġustifikat minn ċirkustanzi speċifiċi, partikularment meta n-network infrastrutturali inkwistjoni jkun jikkonsisti minn pontijiet jew mini li jieħdu post it-trasport bil-vapuretti.
                                             
                                          
                                       (2)  ĠU L 309, 8.11.2012, p. 8.””"
                        
                                 
                              
                           (2)  ĠU L 309, 8.11.2012, p. 8.””"
                        
                     
                  
                        3.
                     
                     
                        Il-punt (f) huwa rinumerat bħala l-punt (d), u l-kelma “7(9)” fih hija sostitwita bil-kelma “7(1)”.
                     
                  
         
            Artikolu 2
            It-test tad-Direttiva 2011/76/UE bl-Iżlandiż u bin-Norveġiż, li għandu jiġi ppubblikat fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fit-3 ta' Diċembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-2 ta' Diċembru 2016.
            
               
                  Għall-Kumitat Konġunt taż-ŻEE
               
               
                  Il-President
               
               Bergdís ELLERTSDÓTTIR
            
         
         
            (1)  ĠU L 269, 14.10.2011, p. 1.
         
            (*1)  Ma huwa indikat ebda l-ebda rekwiżit kostituzzjonali.
      
      
         
            Dikjarazzjoni mill-Istati tal-EFTA
            
               għad-Deċiżjoni tal-Kumitat konġunt taż-ŻEE Nru 244/2016 li tinkorpora d-Direttiva 2011/76/UE fil-Ftehim taż-ŻEE
            
            L-inkorporazzjoni tal-Artikoli 2(b), 7c, 7f(4) u (5), 7g(1)(iv), 7h(3) u (4), 7i(1), 7j(3) u (4), 11(1)(a) u (d) u l-Annessi IIIa u IIIb tar-Direttiva 1999/62/KE tal-Parlament Ewropew u tal-Kunsill tas-17 ta' Ġunju 1999 dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi (1), kif emendata bid-Direttiva 2011/76/UE tal-Parlament Ewropew u tal-Kunsill tas-27 ta' Settembru 2011 li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi (2), fil-Ftehim taż-ŻEE hija mingħajr preġudizzju għall-ambitu tal-Ftehim dwar iż-ŻEE.
            
               (1)  OJ L 187, 20.7.1999, p. 42.
            
               (2)  OJ L 269, 14.10.2011, p. 1.